kardosdrur/scandi-wiki huggingface dataset:
We Will Rock You (DVD)

We Will Rock You – Special Edition er en DVD af den engelske gruppe Queen.
Denne DVD viser en koncert Queen spillede i Montreal i Canada.

Nummerliste 
 We will rock you
 Let me entertain you
 Play the game
 Somebody to love
 Killer Queen
 I'm in love with my car
 Got down, make love
 Save me
 Now i'm here
 Dragon Attack
 Love of my life
 Under pressure
 Keep yourself alive
 Drum solo
 Guitar solo
 Crazy little thing called love
 Jailhouse rock
 Bohemian rhapsody
 Tie your mother down
 Another one bites the dust
 Sheer heart attack
 We will rock you(reprise)
 We are the champions
 God save the queen

Queen
Musikvideoer og DVD-er

it:We Will Rock You (VHS)
Greatest Video Hits 1

Queen Greatest Video Hits 1 er en DVD af den engelske gruppe Queen.
Denne DVD viser mange af de musikvideoer Queen har lavet.

Nummerliste

Disk 1
Bohemian rhapsody
Another one bites the dust
Killer queen
Fat bottomed girls
Bicycle race
You're my best friend
Don't stop me now
Save me
Crazy little thing called love
Somebody to love
Spread your wings
Play the game
Flash
Tie your mother down
We will rock you
We are the champions

Disk 2
Now i'm here(Live)
Good old-fashioned lover boy
Keep yourself alive
Liar
Love of my life
We will rock you (Fast Live Version)

Musikvideoer og DVD-er
Queen
Live At Wembley Stadium (DVD)

Live At Wembley Stadium (Queen Live at Wembley Stadium ) er to DVDer af den engelske gruppe Queen.

DVDerne er fra en koncert på Wembley Stadium.

Nummerliste

Disk 1
Live at wembley stadium
One vision
Tie your mother down
In the lap of the gods
Seven seas of rhye
Tear it up
A kind of magic
Under pressure
Another one bites the dust
Who wants live forever
I want to break free
Impromptu
Bighton rock solo
Now i'm here
Love of my life
Is this the world we created
(You're so square) Baby i don't care
Hello Mary Lou (Goodby heart)
Tutti frutti
Gimme some lovinBohemian rhapsody
Hammer to fall
Crazy little thing called love
Big spender
Radio ga ga
We will rock you
Friends will be friends
We are the champions
God save the queen

Disk 2Wembley unseen including'''New interviews with Brian May and Roger TaylorMulti angle featureRehearsal and friday concert excerptsBackstage documentary''

Queen
Musikvideoer og DVD-er
Livealbum fra 1990

fr:Live at Wembley '86 (album)
Boten Anna

Boten Anna er en sang af den svenske musiker og DJ, Basshunter. 

Sangen var et stort hit i sommeren 2006 og efterfølgende blev den et internetfænomen over meget af Europa. Sangen strøg lige til tops på flere forskellige hitlister og blev bl.a. i Norge udnævnt til årets officielle russe-sang.

Indhold 
Boten Anna handler om en IRC-kanal, hvor sangeren chatter med andre. Denne kanal overvåges af Anna^ – angiveligt en IRC-bot (et robot-program), der holder orden i chatkanalen og blokerer (banner) forstyrrende elementer. Sangens vendepunkt indtræffer, da Anna^ pludselig en dag afslører, at hun ikke er en bot, men i stedet en väldigt, väldigt vacker tjej (meget, meget smuk pige).

På trods af sangens noget esoteriske indhold, tog mainstream-medierne godt imod den, omend ordet bot oftest blev opfattet som båt (dvs. "båd") af folk, der ikke var bekendt med IRC — en misforståelse, der også inkluderer, at kanal blev forstået som "vandløb" i stedet for "chatkanal". Det har rimeligvis bidraget til forvirringen, at BassHunter i den efterfølgende musikvideo i en vandcykel sejler rundt i en rigtig kanal.

Sangen blev skrevet på basis af en episode i IRC-kanalen #BassHunter.se på QuakeNet, hvor Basshunter fejlagtigt antog, at en bruger på kanalen – i virkeligheden en vens kæreste – var en bot. Selvsamme IRC-kanal, som også optræder i musikvideoen, blev i de følgende måneder overfyldt med bots og IRC-brugere fra videnom.

Internetradioen MMradio.org har lavet et dansk remix af sangen — en parodi, der baserer sig på ovenfornævnte udbredte misforståelse. Denne sang handler om en båd, der sejler folk rundt på en kanalrundfart, hvilket rimeligvis bidrager yderligere til forvirringen. Parodien er mest kendt under navnet MMradio – Rundfarten (Jeg kender en båd).
En anden dansk parodi er lavet af en duo, som kalder sig Klamedia. Parodien hedder Kåta Hannah og synges på svensk.

Hitlister

Ugentlige hitlister

Årshitlister

Certificeringer

Referencer

Eksterne henvisninger 
 Basshunters officielle hjemmeside

Popsange
Sange fra 2006
Singler fra 2006
Sange fra Sverige
Basshunter
Efterårsfestival

Efterårsfestival, Månefestival eller Månekagefestival er en populær kinesisk festdag, der har rødder tilbage til Zhou-dynastiet for mere end 3.000 år siden. Det er tradition at spise månekage på dagen.

Datoer 
Efterårsfestivalen falder altid den 15. dag i den 8. månebaserede måned i den kinesiske kalender, der er en lunisolarkalender, hvilket betyder, at det altid er fuldmåne på dagen. Det er normalt den fuldmåne, der ligger tættest på efterårsjævndøgn (idet vintersolhvervet altid ligger i 11. måned). Den falder på disse datoer de kommende år:

 2016: 15. september
 2017: 4. oktober
 2018: 24. september
 2019: 13. september
 2020: 1. oktober
 2021: 21. september

Kilder 

Helligdage
Kinesiske kalender
Sweet Home Alabama (film)

Sweet Home Alabama er en film fra 2002 som handler om Melanie Carmichael (Reese Witherspoon), en modedesigner i New York som bliver forlovet med byens mest eftertragtede ungkarl. Han ved dog ikke at hun stadig er gift med, og separeret fra, sin barndomskæreste. Hun tager efterfølgende tilbage til sin hjemby i Greenville, Alabama for at få sig en skilsmisse fra sin mand, Jake (Josh Lucas). Han nægter at underskrive skilsmissepapirerne, da han håber at han en dag vil kunne vinde hende tilbage. I filmen medvirker også Patrick Dempsey, Candice Bergen, Melanie Lynskey, Jean Smart og Fred Ward. Dakota Fanning har en kort gæsteoptræden i begyndelsen af filmen som en ung Melanie.

Filmen blev udgivet 27. september 2002 og er instrueret af Andy Tennant.

Medvirkende 
 Reese Witherspoon (Melanie Smooter)
 Josh Lucas (Jake Perry)
 Patrick Dempsey (Andrew Hennings)
 Candice Bergen (Mayor Kate Hennings)
 Mary Kay Place (Pearl Smooter)
 Fred Ward (Earl Smooter)
 Jean Smart (Stella Kay)
 Ethan Embry (Bobby Ray)
 Melanie Lynskey (Lurlynn)
 Courtney Gains (Sheriff Wade)
 Mary Lynn Rajskub (Dorothea)
 Rhona Mitra (Tabatha)
 Nathan Lee Graham (Frederick)
 Sean Bridgers (Eldon)
 Fleet Cooper (Clinton)
 Thomas Curtis (Ung Jake)
 Dakota Fanning (Ung Melanie)

Eksterne links 
 

Amerikanske film fra 2002
Romantiske komediefilm fra USA
Sweet Home Alabama

Sweet Home Alabama kan henvise til to ting:
 Sweet Home Alabama (sang) er en sang fra 1974 af southern rockbandet Lynyrd Skynyrd
 Sweet Home Alabama (film) er en film fra 2002 med bl.a. Reese Witherspoon og Josh Lucas
Metro-Goldwyn-Mayer

Metro-Goldwyn-Mayer Studios Inc. eller blot MGM er en amerikansk mediekoncern grundlagt i 1924, der producerer og distribuerer film og tv-programmer. Virksomheden har hovedkontor i Beverly Hills i Californien.

MGM blev grundlagt af Marcus Loew ved en sammenlægning af Metro Pictures, Goldwyn Pictures og Louis B. Mayer Pictures. Selskabet hyrede flere kendte skuespillere på kontrakt - MGM's slogan var "Flere stjerner end i Himlen" - og blev hurtigt et af Hollywoods "big five" filmstudier og producerede populære filmmusicals og storfilm og vandt adskillige Oscars. Selskabet ejede filmstudier, biografer, filmproduktionsudstyr. Selskabets storhedstid fra 1926 til 1959 blev rammet ind af udgivelsen af to Ben Hur-storfilm. Efter udgivelsen af Ben Hur i 1959 solgte MGM Loews kæde af biografer og i 1960'erne gik selskabet ind i tv-produktion. I 1969 købte Kirk Kerkorian 40% af MGM, hvorefter selskabets filmproduktioner blev skåret ned til ca. fem om året, og udskilte flere af aktiviteterne, herunder hotel- og casinoaktiviteter i Las Vegas. I 1980 købte MGM United Artists og i 1986 solgte Kerkorian hele MGM til Ted Turner. Turner overdrog rettighederne til MGM's bagkatalog af film til Turner Entertainment og solgte studierne i Culver City til Lorimar og solgte resterne af MGM tilbage til Kerkorian, der igen solgte MGM's rester i 1992 for så at købe dem tilbage igen i 1996. Herefter udvidede Kerkorian MGM ved opkøb af Orion Pictures og Samuel Goldwyn Company og disses bagkatalog. I 2004 solgte Kerkorian MGM til et konsortium, der bl.a. omfattede Sony Pictures.

I 2010 blev MGM rekonstrueret, da selskabet ikke kunne betale sine kreditorer. Efter gennemførelsen af rekonstruktionen blev selskabet videreført af kreditorerne.

Den 17. marts 2022 købte Amazon MGM for 8,45 milliarder USD.

MGM har som bomærke ved starten af deres film en løve, der brøler. Flere af deres mest kendte film af ældre dato er Ben-Hur og Doktor Zhivago samt tegnefilmene med Tom og Jerry. Senere kendte produktioner er filmserierne om bokseren Rocky og James Bond.

Referencer 

Filmselskaber fra USA
Etableret i 1924
Tv-produktionsselskaber fra USA
Tv-stationer fra USA
Ikait-søjler

Ikait-søjler eller Ikka-søjler dannes i Ikkafjorden i Sydgrønland af mineralet ikait (CaCO3 – 6H2O). 

Der findes omkring tusind søjler i alle former og størrelser i fjorden.

Søjlerne dannes, når regnvand møder saltvand på følgende måde:

Omkring fjorden er der nogle udslukte vulkaner, som under regnvejr opsamler nedbøren, der efterfølgende siver ned i klippen. Her opløser vandet mineralerne i klippen ved gennemsivningen.

Når vandet med de opløste mineraler siver under fjorden, bliver vandet presset opad af de efterfølgende vandmængder, og ved kontakt med det saltholdige vand i fjorden bliver mineralerne udskilt som ikait, som er en form for meget vandholdig kalk.

Det mineralholdige vand er lettere end det omgivende saltvand og stiger derfor opad med en samtidig udskillelse af ikait, der danner hule søjler, en form for omvendte drypsten, som har en vækstrate på ca. en halv meter om året.

Søjlerne kan blive 10 til 22 meter høje, og alle slutter mindst to meter fra fjordens overflade.

Se også 
 Mudderdrage
 Bjørnedyr
 Boblerev

Eksterne henvisninger 

 Ikaitterne anno 2001

 Kuldeaktive enzymer. ISSUU 2018
 Web archive backup: DR.DK, Viden Om: Dyrene der ikke burde være,

Landskabsformer
Geologisk aflejring
Grønland
Fritz Andersen

Johannes Fritz Emanuel Andersen (1829-1910) var en dansk komponist og digter.

Fritz Andersen ernærede sig som musiklærer og skrev både tekster og mindre musikstykker. Han var far til Sophus Andersen.

Han skrev teksten til "I skovens dybe stille ro", hans mest kendte sang, som i mange år fejlagtigt blev tillagt H.C. Andersen

Musik 
 klavermusik for 2 og 4 hænder (over 100 Hæfter)
 romancer og sange
 flere hæfter skolesange
 4 kantater
 korsange med orkester
 Kolumbus (operette-farce 1893)
 Sange til Prinsessen og det halve Kongerige (Holger Drachmann)
 Ouverture i g mol
 Ouverture i C-dur
 Duet for Sopran og Alt med Orkester
 Kjærlighed ved Hoffet (operette-farce)
 Sonate for Pianoforte og Violin
 Tivolipantomime

Referencer

Eksterne henvisninger 
 Dansk Biografisk Leksikon 1905
 Sange på Wikisource

Komponister fra Danmark
Digtere fra Danmark
Danskere i 1800-tallet
Danskere i 1900-tallet
Dansksprogede forfattere fra Danmark
Billeshave

Billeshave er oprettet i 1627 af Erik Bille til Kærsgaard. Gården ligger i Strib-Røjleskov Sogn, Vends Herred, Middelfart Kommune. Hovedbygningen er opført i 1768, ombygget i 1860 og ombygget igen i 1890. Billeshave er i dag en efterskole og parken er på 12 hektar.

Ejere af Billeshave 

 (1620-1627) Erik Bille
 (1627) Helvig Eriksdatter Bille gift (1) Brockenhuus (2) Pogwisch
 (1627-1648) Johan Brockenhuus
 (1648-1650) Helvig Eriksdatter Bille gift (1) Brockenhuus (2) Pogwisch
 (1650-1664) Henning Pogwisch
 (1664-1667) Knud Urne
 (1667-1712) Sivert Urne
 (1712-1728) Sivert Urne
 (1728-1731) Agathe Sivertsdatter Urne gift (1) Valkendorf (2) von Raisen
 (1731-1747) Børge Valkendorf
 (1747-1749) Agathe Sivertsdatter Urne gift (1) Valkendorf (2) von Raisen
 (1749-1761) Andreas von Raisen
 (1761-1764) Christen Iversen
 (1764) Melchior Fischer
 (1764-1768) Peder Juel
 (1768-1793) Niels Pedersen Krabbe Juel
 (1793-1804) Hans Rudolph Nielsen Grabow Juel
 (1804-1811) Rasmus Nelleman
 (1811-1819) Niels Julius Eibe
 (1819-1856) Frederik Rahlff
 (1856-1857) Sophus Ring
 (1857-1865) Lorentz Schmidt
 (1865-1867) Frederik Rahlff
 (1867-1882) Carl Wilhelm Adam Sigismund von Wedell
 (1882-1890) Frederik Ludvig Sigismund von Wedell
 (1890) Ellen Basse Fønss gift Bille-Brahe-Selby
 (1890-1898) Henrik Bille-Brahe-Selby
 (1898-1908) Frederik Niels Basse Fønss
 (1908-1913) Wilhelm Schmidt-Bay
 (1913-1919) Enke Fru Signe Cathrine Schmidt-Bay
 (1919-1926) Frederik Larsen Hey
 (1926) Carl Lawaetz
 (1926-1927) Rasmine Rasmussen
 (1927-1967) Kristian Bjerre Lindvig (avlsgården)
 (1927-1941) Rasmine Rasmussen (hovedbygningen)
 (1941-1943) Statens Jordlovsudvalg ( hovedbygning og park)
 (1943-1951) Børneforsorgen
 (1951-1979) Den Selvejende Institution Billeshave
 (1979-1989) Fyns Amt
 (1989-) D. S. I. Billeshave v/a LO og Den Fynsk Fagbevægelse

Eksterne henvisninger 
 Billeshave Efterskole
 Herregården Billeshave, Katrinebjerg og Stutterigården af Knud Madsen, , Vejlby-Strib Lokalhistoriske forening

Herregårde i Middelfart Kommune
Herregårde i Odense Amt
Animal fantasy

Animal fantasy er betegnelsen for historier, som omhandler menneskeliggjorte dyr, det kan være i litteratur, film eller andre medier.

Det har altid været populære fortællinger. Noget af det ældste vi kender er Æsops dyrefabler, der er korte historier om dyr, der i virkeligheden udstiller menneskelige tåbeligheder. De blev senere gendigtet i rimet form af franskmanden La Fontaine.

Senere er det en evigt tilbagevendende form i folkelig fortællekunst, det kan være folkeviser, f.eks. I skoven skulle være gilde eller de middelalderlige viser om Ræven Robin, der altid snyder magthaverne, en slags dyreudgave af Robin Hood eller i folkeeventyr som De tre små grise eller De tre Bukke Bruse.

Også kunsteventyrerne har mange eksempler, H.C. Andersen skrev en del som Den grimme ælling.

Vi forbinder det nok især med børnebøger, ikke uden grund da meget af det der skrives og laves for børn er animal fantasy. Der har her været en del kritik af meget overforbrug, men der er jo skrevet glimrende animal fantasy for børn, f.eks. Kenneth Grahames Vinden i Piletræerne og Thorbjørn Egners Dyrene i Hakkebakkeskoven.

Og det skal heller ikke glemmes, at der også er skrevet animal fantasy, hvor målgruppen er de voksne, her er George Orwells Kammerat Napoleon (Animal Farm) et oplagt eksempel, og de første bøger af Richard Adams, Kaninbjerget, Shardik og Hundeflugten.

Indenfor tegnefilm er eksemplerne på animal fantasy mangfoldige, vi kan bare tænke på Walt Disney, eller Tom og Jerry som eksempler.

Den nyere computerteknik har muliggjort, at man kan lave live-action film i genren meget overbevisende, som Babe, den kække gris.

Menneskeliggørelsen af dyr kan ske i tre grader.

Første grad er, når de forsynes med menneskelige følelser og tanker, men ellers i øvrigt opfører sig som det dyr plejer at gøre. Her kunne vi som eksempel fra Disneys univers nævne Pluto, der ikke siger andet end vov som andre hunde og bor hos en ejer i hundehus, men har fået menneskelige følelser.

Anden grad er, når de udover tanker og følelser kan tale, men ellers i øvrigt lever som de pågældende dyr nu gør, her er bøgerne af Richard Adams oplagte eksempler, vi kunne i den forbindelse nævne Chip og Chap fra Disney.

Tredje grad er, når de helt rykkes ud af deres biotop og lever som mennesker med tøj på kroppen og i huse, måske ligefrem i byer. Det er det almindeligst forekommende hos Disney.

Der kan så være blandingsformer af de tre grader inden for samme værk, det gælder f.eks. Dyrene i Hakkebakkeskoven.

Der er ingen grund til at tro, at formen forsvinder. Den er stadig populær.

Filmgenrer
Fantasy
Sigmund B. Strømme

Sigmund Bjarne Strømme (19. december 1933 i Oslo – 11. juli 2009) var en norsk forfatter og professor i fysiologi ved Norges Idrætshøjskole.

Forfatterskabet omfatter primært faglitteratur i forbindelse med kost, motion, sundhed etc.

Faglitterære forfattere fra Norge
Personer fra Oslo
Norsksprogede forfattere fra Norge
Nørre Lyndelse

Nørre Lyndelse er en by på det centrale Fyn med , beliggende i Nørre Lyndelse Sogn. Byen ligger i Faaborg-Midtfyn Kommune og tilhører Region Syddanmark.

Selvom der stadig ligger enkelte gårde (de fleste nedlagte) inde i byen har byen helt mistet landsbypræget og er i dag domineret af parcelhusbebyggelser. Boligområderne er under stadig udbygning og må forventes at nå den nærliggende landsby Lumby i løbet af de kommende år. Nord for byen ligger et mindre industriområde, hvor bl.a. cykelproducenten Kildemoes findes, indtil 2010 fandtes også fabrikation af cykler.

Midt i byen ligger Nørre Lyndelse Kirke, en typisk romansk landsbykirke fra cirka år 1200.

Nørre Lyndelse er komponisten Carl Nielsens fødeby. Carl Nielsens Barndomshjem ligger i byen, selv om det måtte flyttes et stykke tilbage for at give plads til udvidelsen af landevejen mellem Odense og Faaborg. Over alt i byen bliver man mindet om Carl Nielsen: Carl Nielsensvej, Carl Nielsen Skolen, Carl Nielsen Hallen og Carl Nielsen Børnehaven.

Der findes to statuer i byen til minde om Carl Nielsen, begge udført af Carl Nielsens hustru Anne Marie Carl Nielsen. Den første er en buste i skolegården på Carl Nielsen Skolen. Busten er en afstøbning skænket af Ny Carlsbergfondet ved skolens indvielse i 1960. Den anden statue forestiller Carl Nielsen som en lille fløjtespillende dreng på en træstub og er placeret ud mod landevejen i det sydvestlige hjørne af præstegårdshaven, lige ved siden af plejehjemmet.

Byen er også kendt for skuespiller og komiker Andreas Bo Pedersen. Her boede han fra ca. 1966 til 1977.

Lasse Norman Hansen, olympisk guldmedaljevinder i omnium, fra legene i London, kommer også fra Nørre Lyndelse.

Kilder 

Byer i Faaborg-Midtfyn Kommune
Blæksprutten

Blæksprutten var en dansk humoristisk og satirisk årbog, der blev udgivet i tiden op til jul i årene 1880-2014.

Historie 
Den udkom på Ernst Bojesens Forlag fra 1880/81, til 1889 under navnet Oldfux, og fra 1904 på Gyldendal. Hæftet beskrev de mange store og små begivenheder – politiske og personlige – der var sket i året. Hæftet var i mange år en pendant eller konkurrent til Svikmøllen. Bladets storhedstid var fra 1930'erne og op til 1950'erne, hvor det blev det solgt i op mod 200.000 eksemplarer.

Blæksprutten udkom for sidste gang julen 2014, hvor med et særligt jubilæumshæfte. Redaktøren Ole Knudsen om årsagen til lukningen at "Onklerne er døde. Nutidens onkler læser Rokokoposten og ser The Daily Show. De sidder ikke med en kop te og en sydvest på hovedet og læser Blæksprutten." Desuden var oplaget faldet til omkring 20.000, men at redaktionen stadig var stor, og at det derfor ikke var økonomisk rentabelt.

I perioden 14. november 2014 til 8. januar 2015 havde Museet for Dansk Bladtegning på Den Sorte Diamant en udstilling med tegninger fra bladet.

Bladet er blevet kaldt for "original og artistisk høj kvalitet", og det var kendt for at være provokerende. Bladet har været en udbredt mandelgave til jul sammen med det lignende blad Svikmøllen.

Tegnere og forfattere 
Bidrag fra forfatterne Axel Henriques og Anton Melbye og tegnerne Alfred Schmidt, Carsten Ravn og Axel Thiess prægede Blækspruttens første fire årtier. Siden blev indholdet langsomt ændret fra at være farvet af en københavnsk synsvinkel til at have et bredere udsyn. Hæftets fornyere fra ca. 1920 var tegnerne Herluf Jensenius, Storm P. og Hans Bendix samt forfatterne Viggo Barfoed og fra 1931 Povl Arthur Sabroe. Et nyt hold tegnere tog fat i 1944 med Bo Bojesen i spidsen, Erik Werner og fra 1967 Poul Holck. Senere kom forfattere som Jens Louis Petersen og fra 1984 Michael Blædel til.

Blandt de personer, sm har bidraget med indhold er også Storm P., Hans Bendix, Per Barfoed og Povl Sabroe, og i de seneste år af bladets levetid Jan Gintberg, Thomas Wivel, Roald Als, Jens Hage, Lars Andersen og Claus Bigum.

Årets Blæksprutte 
Fra 2003 uddelte Gyldendal prisen Årets Blæksprutte, som blev givet til en person, som kunne se frem til at blive brugt ekstra meget i det kommende års udgave af årbogen.

2003 - Anders Fogh Rasmussen
2004 - Connie Hedegaard
2005 - Helle Thorning-Schmidt
2006 - Naser Khader
2007 - Flemming Østergaard
2008 - Lars Løkke Rasmussen
2009 - Lene Espersen
2010 - Tøger Seidenfaden
2011 - Jesper Theilgaard
2012 - Uffe Elbæk
2013 - Thomas Blachman<ref>X Factor-dommer bliver Årets Blæksprutte. Se og Hør. Hentet 18/6-2021</ref>
2014 - kronprins Frederik

 Redaktører 

 Jan Hedegaard: 1997-2007
Ole Knudsen: 2007-2014

 Se også 
 Svikmøllen''

Referencer 

Satiretegning
Tidsskrifter fra Danmark
Gyldendal
Etableret i 1880
Ophørt i 2014
Lav ranunkel

 
Lav ranunkel (Ranunculus repens) er en 15-35 cm høj urt, der vokser på enge, i fugtige skove og omkring bebyggelse. Den betragtes af nogle som et besværligt ukrudt. Navnet repens betyder på latin 'krybende' og hentyder til, at planten har krybende skud.

Beskrivelse 
Lav ranunkel er en flerårig urt med en lav, krybende vækst. Stænglerne er vandrette og bærer flere rosetter af oprette blade. Bladene er trekoblede og flerdobbelt snitdelte med hel rand. Oversiden er klart grøn, mens undersiden er lysere grågrøn. Blomstringen sker i maj-august, hvor de regelmæssigt 5-tallige, gule blomster sidder endestillet på særlige skud. Frugterne er nødder med et krogformet næb, som egentlig er den bevarede griffel.

Rodnettet er trævlet, og det dannes på alle punkter, hvor de krybende stængler er i vedvarende jordkontakt. Den måde at vokse på har været til gavn for planten i nicher, hvor vegetationen blev afgræsset, men det har også gjort lav ranunkel til et besværligt ukrudt. Alle dele af planten er giftige.

Højde x bredde og årlig tilvækst: 0,10 – 0,50 m (10 x 5 cm/år).

Voksested 

Lav ranunkel findes udbredt i hele Europa, men også i Nordafrika, Mellemøsten og Asien. Overalt er den almindelig i grøfter og på enge, langs vejkanter og i græsplæner, på fugtige marker og i skove.

I fugtige enge ses den sammen med bl.a. hjertegræs, engforglemmigej, kæmpestar, lægekvæsurt, purpurpil og trævlekrone.

Billeder

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Ukrudtsplanter
Gule blomster
Giftige planter
Ranunkel
Issey Nakajima-Farran

Issey Nakajima-Farran (født 16. maj 1984 i Calgary, Alberta, Canada) er en canadisk-japansk professionel fodboldspiller, der spiller for Toronto FC. Issey og AC Horsens valgte dengang at og ophæve kontrakten, pga Issey ønskede nye udfordringer. Han har i Danmark tidligere spillet for FC Nordsjælland og Vejle Boldklub og derudover for klubber i både Japan og Singapore.
Han var noget af tiden i Horsens klubkammerat med sin lillebror Paris Nakajima-Farran.

Den 30. august 2011 skrev Issey en 1-årig kontrakt med Brisbane Roar, som spiller i den bedste liga i Australien.

Issey er udover sit fodboldtalent, også en meget dygtig maler. Dette talent fandt han da han som ung fik en lang skade, og ikke kunne spille fodbold.

Landshold 
Farran besidder både japansk, engelsk og canadisk pas, men repræsenterer på landsholdsplan Canada. Han står (pr. 19. november 2013) noteret for 30 landskampe og én scoring.

Eksterne henvisninger 
 ,
 Portræt af Issey 
 Issey's hjemmeside

Fodboldspillere fra AC Horsens
Fodboldspillere fra FC Nordsjælland
Fodboldspillere fra Vejle Boldklub
Fodboldspillere fra Canada
Fodboldspillere fra Japan
Fodboldspillere fra AEK Larnaka